14.   ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 545 της 5/25 Ιουλ. 1979 (ΦΕΚ Α΄ 168) Περί αυξήσεως των υπό του Ταμείου Προνοίας Εργοληπτών Δημοσίων Έργων παρεχομένων εφ’ άπαξ βοηθημάτων. Έχοντες υπ’ όψιν: 1.Τας διατάξεις της παρ. 8 του άρθρ. 2 του Ν.Δ. 75/1946 «περί συστάσεως Ταμείου Προνοίας Εργοληπτών Δημοσίων Έργων». 2.Τας διατάξεις της παρ. 2 του άρθρ. 12 του Νόμ. 400/1976 «περί Υπουργικού Συμβουλίου και Υπουργείων» (ΦΕΚ 203/76 τ.Α΄). 3.Τας διατάξεις των άρθρ. 17 παρ. 2 εδάφ. β΄ περίπτ. αα΄ και 113 παρ. 2 εδάφ. α΄ του Π.Δ. 544/1977 (ΦΕΚ 178/77 τ.Α΄) ως η τελευταία αντικατεστάθη δια της παρ. 1 του άρθρ. 2 του Νόμ. 728/1977 (ΦΕΚ 316/77 τ.Α΄). 4.Την υπ’ αριθ. Δ3/2087/6.12.77 (ΦΕΚ 1278/77 τ.Β΄) απόφασιν του Πρωθυπουργού και του Υπουργού Κοινωνικών Υπηρεσιών «περί αναθέσεως αρμοδιοτήτων στους Υφυπουργούς Κοινωνικών Υπηρεσιών». 5.Την σύμφωνον γνώμην του Διοικητικού Συμβουλίου του Ταμείου Προνοίας Εργοληπτών Δημοσίων Έργων, ληφθείσα κατά την υπ’ αριθ. 1/17.1.79 συνεδρίασιν αυτού και υποβληθείσα ημίν δια της υπ’ αριθ. 583/24.1.79 αναφοράς του Ταμείου. 6.Την γνωμοδότησιν του Συμβουλίου Κοινων. Ασφαλείας, ληφθείσα κατά την υπ’ αριθ. 9/11.4.79 συνεδρίασιν αυτού της Κ΄ περιόδου. 7.Την υπ’ αριθ. 490/1979 γνωμοδότησιν του Συμβουλίου της Επικρατείας, προτάσει του επί των Κοινωνικών Υπηρεσιών Υφυπουργού, αποφασίζομεν: Άρθρον μόνον.-1.Το υπό του Ταμείου Προνοίας Εργοληπτών Δημοσίων Έργων παρεχόμενον εις τους εξερχομένους του επαγγέλματος δι’ οιονδήποτε λόγον ησφαλισμένος αυτού, πλήρες εφ’ άπαξ βοήθημα (χορηγία) δια τους έχοντας συμπεπληρωμένην 35ετή υπηρεσίαν, καθορίζεται εφ’ εξής ως κάτωθι: α)Δια τους ησφαλισμένους Εργολήπτας Δημοσίων Έργων Γ΄ και Δ΄ τάξεως ως και τους μετόχους υπαλλήλους του Ταμείου και των Εργοληπτικών Οργανώσεων από του 6ου βαθμού συμπεριλαμβανομένου και άνω εις 474.500 δραχμάς. β)Δια τους λοιπούς ησφαλισμένους του Ταμείου εις 357.000 δραχμάς. 2.Εις περίπτωσιν κατά την οποίαν η συνολική υπηρεσία οιουδήποτε εκ των ανωτέρω ησφαλισμένων είναι μικροτέρα των 35 ετών και εφ’ όσον συντρέχουν αι προϋποθέσεις του άρθρ. 1 του Β.Δ/τος της 13/29 Μαρτ. 1947 «περί χορηγιών του Ταμείου Προνοίας Εργοληπτών Δημοσίων Έργων» ως ισχύει κατόπιν των τροποποιήσεων και συμπληρώσεων αυτού, ο ησφαλισμένος δικαιούται τόσων τριακοστών πέμπτων του πλήρους εφ’ άπαξ βοηθήματος, όσα και τα έτη της υπηρεσίας αυτού. 3.Προϋπηρεσία πλέον των 35 ετών δεν αναγνωρίζεται. (Αντί για τη σελ. 224,03(α) Σελ. 224,03(β) Τεύχος 709-Σελ. 113 Ταμείο Προνοίας Εργοληπτών 23.Γ.ε.12-14 Εις τον επί των Κοινωνικών Υπηρεσιών Υφυπουργόν ανατίθεμεν την δημοσίευσιν και εκτέλεσιν του παρόντος.

[Source: greek_legal_code_raptarchis | Tokens: 2314]